ક્યારેક મહિલાઓ માટે પરફેક્ટ પ્લેસ કહેવાતા બેંગ્લોર શહેરમાં છેલ્લા 6-7 મહિનાઓમાં મહિલાઓ અને યુવતીઓ સાથે છેડછાડ થઇ હોવાની ઘણી ઘટનાઓ સામે આવી છે. તેમાં પણ ખાસ કરીને ત્રણ દિવસ પહેલાં નવા વર્ષની ઉજવણી દરમિયાનની જે એમુક ઘટનાઓ સામે આવી છે, તે વધુ શરમજનક છે. નવા વર્ષની ઉજવણી બાદ રસ્તાઓ પર નશામાં રાચતા ઘણા ઉપદ્રવી જીવોએ મહિલાઓ સાથે અભદ્ર વર્તન કર્યું હોવાની ઘટનાઓ સામે આવી છે. શરૂઆતમાં આ મામલે નિષ્ક્રિય જણાતી પોલીસના હાથમાં હવે આ ઘટનાના કેટલાક પાક્કા પુરાવાઓ આવ્યા છે, જેને આધારે પોલીસે આ મામલે એફઆઇઆર દાખલ કરી છે.